Sudac Trgovačkog suda u Zagrebu Mislav Kolakušić gostovao je danas u emisiji HRT-a Nedjeljom u 2 na HRT-u. Odbacio je Daliju Orešković, rekavši kako je laž i neistina priča o njihovoj suradnji.







Kolakušić je najavio da ulazi u aktivnu politiku, da želi biti premijer, ali i kako sa svojom političkom opcijom želi pobijediti na svim izborima, parlamentarnim i predsjedničkim, ali i kako će sudjelovati u europarlamentarnim izborima.

Tvrdi kako mu zakon o izborima za Europski parlament to omogućuje.

“Potrebne su nam hitne reforme. Ogromne reforme. To se može isključivo može provesti sa 76 mandata u Saboru. Da bi promijenili Hrvatsku moramo promijeniti sve one koji predstavljaju Hrvatsku u zemlju i svijetu, tako i u Europskom parlamentu”, rekao je Kolakušić.

Kaže kako se postojeća politička garnitura mora maknuti iz vlasti ili nas (građana) neće biti. Rekao je kako je u pravosuđu velika korupcija te kako se to izražava u dijelu raspodjeli predmeta pojedinim sucima.

Na pitanje hoće li osnovati stranku, pridružiti se nekoj stranici ili će na izbore na nezavisnoj listi, kazao je kako je jedini pravi način za to sve gradi od početka, s građanima koji predlažu listu s 12 kandidata.

Kad predsjednica raspiše izbore, skupljat ćemo potrebnih 5000 potpisa. Na listi će biti isključivo građani, neće biti mjesta ni za jednog političara, rekao je. O imenima na listi odlučuje onaj tko organizira listu, nastojat ćemo pokriti sve profile. Kazao je da će nakon izbora za EP ići i na predsjedničke i na parlamentarne izbore.

“U većem dijelu moju kandidaturu financira moja supruga, a jednim se dijelom financira od donacija građana”, rekao je.

U emisiji puštena izjava predsjednika Vrhovnog suda Đure Sesse koji je rekao kako Kolakušić ima priliku za boriti se protiv korupcije u 276 aktivnih parnica koje su otvorene pred njim, ali kako to nije napravio.

Kolakušić je odgovorio kako to nije istina te kako on prema svim parametrima ispunjava 190% te kako ne zna koliko bi više trebao imati. Dodao je i kako sam Đuro Sessa nije riješio nijedan predmet nego ih rješava njegova savjetnica dok on te predmete predstavlja svojima.

“Dakle riješio sam predmete za dva suca, prošle godine za suca i pol. I ove godine bih riješio, ali su gospoda meni oduzela moje predmete koje treba dovršiti. Zar to nije divno”, rekao je.

Tvrdi da je riješio duplo više predmeta nego drugi suci. Upitan kako će djelovati u Europskom parlamentu rekao je: “Snažno”.

“Mi ovdje stojimo 1300 godina i nitko nas ne može porobiti. Ako na si porobi mi ćemo se osloboditi”, rekao je. Ipak, poslije se ispravio i rekao kako postojimo 28 godina.

Nema suradnje s Dalijom Orešković

“Pokazali smo da možemo pobijediti jednu od najjačih vojnih sila tada”, rekao je Kolakušić i poručio EU kako je vrijeme da nas prihvati i pokaže da smo ravnomjerna članica.

Upitan s kojim političkim opcijama može surađivati odbacio je Daliju Orešković, rekavši kako je laž i neistina cijela priča o njihovoj suradnji. Zaključio je kako za prave promjene koalicije nisu opcija.

“Kad imate koaliciju nitko ništa ne radi. Mi imamo 18 godina koalicije i ništa se nije promijenilo. Ništa se nije napravilo”, rekao je.

Aleksandar Stanković mu je rekao da to nije točno i dodao kako je, primjerice, njemačka koalicija dobro funkcionira.

“Imate pravo, to funkcionira kada je sustav uređen. A mi svoj sustav moramo resetirati”, rekao je.

Ako uđe u EP kreće u borbu za predsjedničku poziciju u Hrvatskoj

Upitan ipak koji mu je plan ako pobijedi na izborima za Europski parlament rekao je kako ulazi u parlament.

“Ako prođemo na izborima za Europski parlament, ulazim u parlament i krećem u kampanju za predsjednika Hrvatske”, rekao je.

Komentirao je i pitanje slobode medija i jučerašnji prosvjed.

“Fabriciranjem svih raznih špic-papak afera i ostalih gluposti nije sloboda medija. Sloboda medija je mogućnost građana da svakoga mogu čuti. Mene donedavno nigdje osim na N1 niste mogli vidjeti”, rekao je.